પ્રાપ્ત માહિતી પ્રમાણે આ અંગેની વિગત એ‍વી છે કે અંક્લેશ્વર રાજપીપળા ચોકડી પાસે વર્ષા હોટલ નજીકથી પસાર થઈ રહેલ એમોનિયા ભરેલું ટેન્કર અચાનક જ પલટી ખાઈ જતાં ગેસના વાલ્વ લીક થઈ ગયા હતા અને ગેસ ગળતર થવાનું શરૂ થયું હતું જેના કારણે આ રોડ પરથી પસાર થતાં અનેક વાહનચાલકો અને રાહદારીઓને શ્વાસોશ્વાસમાં તકલીફ ઊભી થઈ હતી. આ ટેન્કર ગેસનો જથ્થો ભરી વડોદરાના નંદેસરી જઈ રહી હતી ત્યારે આ ઘટના બની હતી. ઘટનામાં ટેન્કરનો ચાલક ગંભીરપણે દાઝી જતાં તેને સારવાર માટે ખસેડવામાં આવ્યો હતો.